Metropolisiebeampte wat selfmoord pleeg: Naam bekendDie senior metropolisiebeampte van Johannesburg wat Donderdagoggend in die Rabie Ridge-omgewing selfmoord gepleeg het, se naam is bekend gemaak. Volgens Wayne Minnaar, ŉ woordvoerder van die metropolisie, is die liggaam van die 48-jarige Robert Moeketsi Donderdagoggend gevind. Hy was ŉ superintendent van Midrand en het sowat 20 jaar lank diens gedoen, berig EWN. “Moeketsi was in bevel van 35 beamptes. Die voorval het almal geskok. Dit is nie ŉ lekker gevoel om ŉ kollega te verloor nie,” het Minnaar gesê. Moeketsi se vrou, ŉ onderwyseres, was in Hammanskraal toe die voorval plaasgevind het. Die rede vir sy selfmoord is nie bekend nie.